“ธนาธร” เฟิร์มนัดกกต. แจงปมถือหุ้น “วี-ลัค มีเดีย” 30 เม.ย.นี้!
 “ธนาธร” เฟิร์มนัดกกต. แจงปมถือหุ้น “วี-ลัค มีเดีย” 30 เม.ย.นี้!
 “ธนาธร” เฟิร์มนัดกกต. แจงปมถือหุ้น “วี-ลัค มีเดีย” 30 เม.ย.นี้! ส่วนกรณีไลฟ์สดเฟซบุ๊ก ที่อัยการนัดพูดคุยในวันที่ 26 เม.ย.เลื่อนการพิจารณาสั่งฟ้อง 28 พ.ค.
26 เม.ย. 2562

วันนี้ (26เม.ย.62) น.ส.พรรณิการ์ วานิช โฆษกพรรคอนาคตใหม่ (อนค.) เปิดเผยว่า ในวันที่ 30 เม.ย.นี้ เวลา 13.00 น. นายธนาธร จึงรุ่งเรืองกิจ หัวหน้าพรรคอนาคตใหม่ จะเดินทางไปให้ถ้อยคำต่อคณะกรรมการการเลือกตั้ง (กกต.) กรณีถือครองหุ้นบริษัท วี-ลัค มีเดีย จำกัด เข้าข่ายเป็นผู้มีลักษณะต้องห้ามมิให้ใช้สิทธิสมัครรับเลือกตั้งเป็น ส.ส.
อย่างไรก็ตามก่อนหน้านี้ นายธนาธร มีความตั้งใจจะเดินทางไปให้ถ้อยคำโดยเร็วที่สุด คือในวันที่ 29 เม.ย. แต่เมื่อประสานไปยัง กกต.แล้วได้รับแจ้งว่า กกต.ไม่ว่างในวันดังกล่าว จึงนัดหมายเป็นวันที่ 30 เม.ย.นี้ ส่วนกรณีไลฟ์สดเฟซบุ๊ก ที่อัยการนัดพูดคุยในวันที่ 26 เม.ย. สรุปเลื่อนการพิจารณาสั่งฟ้องไปเป็นวันที่ 28 พ.ค.แทน